## dachser_inteligent_logistics

Tlačová správa V Bratislave, 21. 9. 2020

**DACHSER Rheine rozširuje kapacitu**

**Logistické centrum Rheine spoločnosti DACHSER vytvára ešte viac priestoru na skladovanie a služby s pridanou hodnotou.**

**Výstavba prebieha blízko nového distribučného centra, ktoré bude uvedené do prevádzky v októbri 2020. Centrom zariadenia na Sandkampstrasse je logistický terminál s rozlohou 20 800 m2 s 26 nakladacími bránami pre nákladné automobily a až 36 800 paletovými miestami. Okrem toho je tu približne 1 200 m2 kancelárskych priestorov.**

DACHSER Rheine využije toto nové moderné zariadenie ku konsolidácii existujúcich skladových miest v okolí a ku zabezpečeniu ďalšej kapacity pre budúci rast. To umožňuje poskytovateľovi logistiky optimalizovať prepravné toky a prevádzkové podmienky. Nové distribučné centrum bude slúžiť zákazníkom v rôznych odvetviach, vrátane spracovateľského priemyslu, zdravotníctva, DYI a textilného obchodu.

Okrem skladovania, vychystávania a expedície tovaru budú zamestnanci v závislosti na požiadavkách zákazníkov poskytovať ďalšie služby, ako je prezentácia produktov zákazníkom, prebaľovanie, špeciálne etikety, montážne služby a vybavovanie reklamácií.

**Ideálne umiestnenie**

"*V segmente skladovania zaznamenávame rast, ktorý pokračuje a dopyt v regióne sa zvyšuje*," hovorí Markus Dodt, generálny riaditeľ logistického centra Rheine spoločnosti DACHSER. "*Silná lokálna ekonomika, slušná dostupnosť kvalifikovaných pracovníkov a priaznivé dopravné spojenie robia z Rheine a regiónu Münsterland ideálne miesto pre integrované logistické služby*."

DACHSER pôsobí v Rheine od roku 1990 a v súčasnosti tu zamestnáva 390 ľudí. Z toho 60 zamestnancov sa presťahuje do nových priestorov a v strednodobom horizonte tu bude vytvorených ďalších 60 pracovných miest.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk